Bolojan: Dacă gândurile expansioniste ale Rusiei rămân o constantă, Ucraina poate să fie doar prima victimă
Președintele interimar Ilie Bolojan a declarat, sâmbătă la Chișinău, referitor la discuția tensionată între Zelenski și Trump, că România vrea o soluție de pace în Ucraina, însă „dacă gândurile expansioniste ale Rusiei vor rămâne o constantă în anii următori, înseamnă că ne putem gândi la reînceperea unui nou conflic”, iar „Ucraina poate să fie doar prima victimă”. Maia Sandu a adăugat că „Ucraina e cea care asigură pacea Republicii Moldova”, fapt pentru care țara pe care o conduce sprijină demersul obținerii unei păci durabile și juste.